लुक्खी (बाल कविता)
छोट जीव, बड़ मोट छै नाङ्गरि,
पर ओ खिखीर नञि छै ।
 अपना दिशि सौंसे भेटैत छै,
बाड़ल कत्तहु नञि छै । ।
 पैघ छै पछिला टाङ्ग दुहु,
अगिला बड़ छोट रहै छै ।
 छोटकी कंगारू सनि लागए,
फऽल - फूल - दाना खाइए,
ने घास - पात रूचै छै ।
 अगिला पएरकेँ हाथ बना ओ,
भूरा रंगक देह ओकर,
वा रंग जेना मटियाही ।
 पाँच या तीन टा भेटत पीठेँ,
टी - टी, टी - टी ध्वनि तीव्र,
ओ बेर - बेर करै छै ।
 संगहि नाङ्गरि उठा कऽ ऊपर,
आबहु ने चिन्हलहुँ तँऽ कहै छी,
"लुक्खी" ओ कहबै छै ।
 धारीबाला भारतमे आ,
आस - पड़ोस भेटै छै । ।
 विश्वमे सौंसे पसरल लुक्खी,
बहुत प्रकारक होइ छै ।
 रंग जे हो, पर पीठ पर धारी,
*१ - कंगारू ऑस्ट्रेलियामे पाओल जाय बला एकटा जीव अछि । विदेशी जीव रहितहुँ आइ - काल्हिक बच्चासभ ओकरासँ खूब परिचित रहैत अछि - कारण थिक, आजुक पोथीसभ ("K" for KANGAROO), क्रिकेट नामक खेलक प्रचलन आ श्रव्य ओ दृश्य मिडिया पर कंगारूक विशेष चर्च । "कंगारू", "जिराफ" आदि शब्द मैथिलीमे विदेशज शब्द भेल । मैथिली सेहो ओहि तरहक शब्दसभकेँ ठीक ओहिना आत्मसात कएने अछि जेना कि हिन्दी ओ आन भारतीय तथा विदेशी भाषासभ ।
 *२ - एहि जीवक अगिला दुहु पएर छोट - छोट होइत छै जकर उपयोग ओ खएबा काल कोनहु बस्तुकेँ पकड़बाक लेल करैत अछि ।
 *३ - प्रायः उतरबारी भारतमे भेटए बला लुक्खीक (NORTH INDIAN PALM SQUIRREL; Funambulus pennantii) पीठ पर पाँच टा उज्जर रेखा (धारी) होइत अछि जखनि कि दक्षिनबारी भारतक लुक्खीक (SOUTH INDIAN PALM SQUIRREL; Funambulus palmarum) पीठ पर तीन टा ।
 *४ - ई जीव (लुक्खी) बैसल - बैसल "टि - टि" केर एक टा विशिष्ट ध्वनि निकालैत अछि आ संगहि अपन नाङ्गरिकेँ ऊपर उठाए हवामे झुलबैत रहैत अछि ।
 *५ - मात्र भारतीय लुक्खीक पीठ उज्जर धारीसँ युक्त होइत अछि । विश्वमे भेटए बला आन लुक्खीक पीठ पर धारी नञि रहैत अछि ।
 मैथिली पाक्षिक इण्टरनेट पत्रिका "विदेह" केर 203म अंक (01 जून 2016) (वर्ष 9, मास 102, अंक 203) केर "बालानां कृते" स्तम्भमे प्रकाशित । 